Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: Az indítványozó álláspontja szerint a támadott rendelkezések ellentétesek a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gytv.) 19. §-a és 133. §-a előírásaival, és ez sérti
Paragraph Index: 941

(4) bekezdése szubjektív feltételként határozza meg, hogy az eljáró szerv az igénybevétel jogosulatlanságáról történő tudomásszerzéstől számított 3 hónapon belül rendelheti el az ellátás megtérítését, valamint objektív feltételként, hogy nem lehet a megtérítést elrendelni, ha az igénybevételtől, illetve az ellátás megszűnésétől egy év már eltelt. Ezzel ellentétes az Ör. 4. § (2) bekezdés c) pontja második mondatának az a rendelkezése, amely szerint a rendszeres gyermekvédelmi támogatás a jogosultsági feltételek megszűnésének napjára visszamenőlegesen szűnik meg. A Gytv. ez irányú rendeleti szabályozásra nem tartalmaz felhatalmazást az önkormányzatok részére, ezért az Ör. in- 1999/35. szám dítványozó által támadott szabályozása a Gytv.-vel, mint magasabb szintű jogszabállyal ellentétes. A Gytv. 19. § (2)—(4) bekezdéseiben foglalt rendelkezések konkrétan meghatározzák a rendszeres gyermekvédelmi támogatás rászorultsági feltételeit, és nem tartalmaznak törvényi felhatalmazást önkormányzati rendeletben további feltételek megállapítására. Az Ör. 4. § (6) bekezdése harmadik mondata ezzel szemben további két feltételt állapít meg a rendszeres gyermekvédelmi támogatás folyósítására: úgynevezett állampolgári feltételt és az önkormányzat pénzügyi lehetőségeit. A Gytv. 4. § (1) és (2) bekezdése az alábbiak szerint határozza meg a Gytv. személyi hatályát a Magyar Köztársaság területén: „(1) A törvény hatálya kiterjed a Magyar Köztársaság területén tartózkodó magyar állampolgárságú, az állandó tartózkodásra jogosító személyi igazolvánnyal rendelkező bevándorolt, a magyar hatóságok által menekültként elismert gyermekre és fiatal felnőttre, valamint szüleire.

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes